CELEX: 62010TN0353
Language: et
Date: 2010-08-31 00:00:00
Title: Kohtuasi T-353/10: 31. augustil 2010 esitatud hagi — Lito Maieftiko Gynaikologiko kai Cheirourgiko Kentro versus Euroopa Komisjon

23.10.2010   
            
            
               ET
            
            
               Euroopa Liidu Teataja
            
            
               C 288/55
            
         
      31. augustil 2010 esitatud hagi — Lito Maieftiko Gynaikologiko kai Cheirourgiko Kentro versus Euroopa Komisjon
      (Kohtuasi T-353/10)
      ()
      (2010/C 288/102)
      Kohtumenetluse keel: kreeka
      
         Pooled
      
      
         Hageja: Lito Maieftiko Gynaikologiko kai Cheirourgiko Kentro A.E. (Ateena, Kreeka) (esindaja: advokaat E. Tzannini)
      
         Kostja: Euroopa Komisjon
      
         Hageja nõuded
      
      Hageja palub Üldkohtul:
      
                  —
               
               
                  rahuldada käesolev hagi;
               
            
                  —
               
               
                  tühistada vaidlustatud võlateade;
               
            
                  —
               
               
                  võtta arvesse hageja argumendid, kui ta leiab, et 5. novembri 2009. aasta memos esitatud summad kuuluvad hüvitamisele;
               
            
                  —
               
               
                  tühistada vaidlustatud akt ka alles üle kandmata kolmandat osamakset puudutavas osas;
               
            
                  —
               
               
                  mõista välja summad, mis võivad kuuluda hüvitamisele koos kolmanda osamaksega, mida ei ole üle kantud ja mis on olnud viis aastat peatatud;
               
            
                  —
               
               
                  tuvastada, et käesoleva hagi esitamine on asjaolu, mis katkestab kolmanda osamakse ülekande saamise õiguse aegumise;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hageja esitab käesoleva hagiavaldusega nõude tühistada komisjoni otsus, mis on vormistatud 22. juuli 2010. aasta võlateatega nr 3241007362 ja on seotud hageja osalemisega DICOEMS-i uurimisprogrammis nr 507760 ja finantsauditi nr 09-BA74-028 järelduste rakendamisega.
      Hageja esitab oma argumentide põhjendamiseks järgmised väited:
      
                  —
               
               
                  õiguse selle üldpõhimõtte rikkumine, mille kohaselt tuleb isikule ebasoodsas otsuses esitada põhjendused, et oleks võimalik kontrollida põhjenduste õiguspärasust: vaidlustatud võlateade ei sisalda ühtki põhjendust;
               
            
                  —
               
               
                  faktiliste asjaolude ekslik hindamine, kuna kostja ei ole arvesse võtnud tõendavaid dokumente, eeskätt tööajatabeleid (timesheets), mille hageja esitas koos 5. novembri 2009. aasta memoga;
               
            
                  —
               
               
                  õigusnormide rikkumine ja põhjenduste esitamata jätmine, kuna kostja ei ole arvesse võtnud faktilistel asjaoludel põhinevaid hageja argumente ning on need oma õigusi kuritarvitades ja põhjendusi esitamata tagasi lükanud;
               
            
                  —
               
               
                  hea usu põhimõtte ja õiguspärase ootuse rikkumine, kuna kostja on ebaseaduslikult jätnud hagejale üle kandmata programmi viimase osamakse ja on viis aastat pärast programmi lõpetamist lugenud olematuks kogu tema uurimistöö.